Source: http://docplayer.fi/23640261-1-ulkoasiainministerion-muistio-hel-2-asiakirja-6281-03-jur-65-cour-2.html
Timestamp: 2019-01-20 04:01:32+00:00
Document Index: 7618026

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

1. Ulkoasiainministeriön muistio (HEL ). 2. Asiakirja 6281/03 JUR 65 COUR 2. - PDF
Download "1. Ulkoasiainministeriön muistio (HEL ). 2. Asiakirja 6281/03 JUR 65 COUR 2."
Hanna-Mari Sari Niemi
1 ULKOASIAINMINISTERIÖ LÄHETE HEL Oikeudellinen osasto OIK-06 Henriikka Hämäläinen Eduskunta Suuri valiokunta Viite Asia EUROOPAN YHTEISÖJEN TUOMIOISTUIMEN TYÖJÄRJESTYKSEEN TEHTÄVÄT MUUTOKSET Ulkoasiainministeriö toimittaa oheisena perustuslain 97 :n mukaisesti eduskunnalle tiedoksi Euroopan yhteisöjen ensimmäisen oikeusasteen tuomioistuimen neuvostolle antaman asiakirjan, joka sisältää ehdotuksen yhteisöjen tuomioistuimen työjärjestyksen muutoksiksi Nizzan sopimuksen voimaantulon johdosta sekä asiaa koskevan ulkoasiainministeriön muistion. Kunnioittavasti Lainsäädäntöneuvos Tuula Pynnä LIITTEET 1. Ulkoasiainministeriön muistio (HEL ). 2. Asiakirja 6281/03 JUR 65 COUR 2.
2 ULKOASIAINMINISTERIÖ Oikeudellinen osasto HEL Eduskunta Suuri valiokunta Viite Asiakirja 6281/03 JUR 65 COUR 2 EURODOC EU/081101/0876 Asia EUROOPAN YHTEISÖJEN TUOMIOISTUIMEN TYÖJÄRJESTYKSEEN TEHTÄVÄT MUUTOKSET Ulkoasianministeriö toimittaa oheisena perustuslain 97 :n mukaisesti eduskunnalle tiedoksi Euroopan yhteisöjen tuomioistuimen neuvostolle antaman asiakirjan, joka sisältää ehdotuksen yhteisöjen tuomioistuimen työjärjestyksen muutoksiksi Nizzan sopimuksen voimaantulon johdosta (6281/03 JUR 65 COUR 2). EY 223 artiklan 6 kohdan mukaan yhteisöjen tuomioistuimen työjärjestyksen muuttamise l- le tarvitaan neuvoston määräenemmistöllä antama hyväksyminen. Asiaa käsitellään seuraavan kerran neuvoston tuomioistuintyöryhmän kokouksessa Suomen kanta asiassa on käsitelty EU-asioiden komitean alaisissa oikeudelliset kysymykset -jaostossa ja institutionaalisessa jaostossa Yhteyshenkilönä ulkoasiainministeriössä toimii lainsäädäntöneuvos Tuula Pynnä (EYtuomioistuin - ja valvontayksikkö, puh ). Asian tausta Nizzan sopimuksessa tehdään muutoksia yhteisöjen tuomioistuinta koskeviin EY:n perustamissopimuksen ja Euratomin perustamissopimuksen määräyksin. Lisäksi Nizzan sopimuksella kumotaan Euroopan yhteisön perustamissopimukseen ja Euratomin perustamissopimukseen liitetyt pöytäkirjat yhteisöjen tuomioistuimen perussäännöstä ja korvataan ne uudella perussäännöllä. Kyseisistä muutoksista aiheutuu tiettyjä muutostarpeita myös yhteisöjen tuomioistuimen työjärjestykseen. Yhteisöjen tuomioistuimen työjärjestykseen esitetyt muutokset
3 Suurin osa asiakirjassa esitetyistä muutoksista on luonteeltaan teknisiä. Tällaisia ovat ennen kaikkea ne muutokset, jotka johtuvat EHTY:n perustamissopimuksen ja EHTY:n tuomioistuimen perussäännön voimassaolon päättymisestä. Myös uuden, Nizzassa hyväksytyn yhteisöjen tuomioistuimen perussäännöstä tehdyn pöytäkirjan (jäljempänä uusi perussää n- tö) voimaantulo aiheuttaa teknisiä muutostarpeita. Kyse on siis lähinnä artiklaviittausten korjaamisesta ja poistamisesta. Teknisiä muutostarpeita aiheuttaa myös Euroopan yhteis ö- jen virallisen lehden nimen muuttuminen Euroopan unionin viralliseksi lehdeksi. Seuraavassa käydään läpi perusteluineen ne muutokset, joiden voidaan katsoa olevan luonteeltaan muita kuin puhtaasti teknisiä. Ratkaisukokoonpanot Asiakirjassa esitetään, että työjärjestykseen lisätään määräykset koskien kolmen ja viiden tuomarin jaostoja, yhdentoista tuomarin suurta jaostoa sekä täysistuntoa ja annettaisiin niiden kokoonpanoa koskevat määräykset. Lisäksi esitetään, että työjärjestykseen tehdään näistä johtuvat tekniset muutokset. Nykyinen työjärjestys tuntee ratkaisukokoonpanot "yhteisöjen tuomioistuin" ja "jaosto". Ratkaisukokoonpanoja koskevat muutosesitykset perustuvat uuden perussää nnön 16 artiklaan. Jaostojen kokoonpano Asiakirjassa esitetään, että suureen jaostoon kuuluvat yhteisöjen tuomioistuimen presidentti, viiden tuomarin jaostojen puheenjohtajat, esittelevä tuomari sekä niin monta muuta tuomaria, että tuomareita olisi kaiken kaikkiaan yksitoista. Viiden ja kolmen tuomarin jaostojen osalta esitetään, että niihin kuuluvat jaoston puheenjohtaja, esittelevä tuomari ja tarpeellinen määrä muita tuomareita. Lisäksi kaikkien jaostojen osalta annetaan määräykset siitä järjestelmästä, jonka mukaan "muut tuomarit" valitaan. Nykyisessä työjärjestyksessä ei ole jaostojen kokoonpanoa koskevia määräyksiä. Suuren jaoston osalta esitetyt määräykset perustuvat nykyisin käytössä oleviin tuomioistuimen sisäisiin sääntöihin, joiden mukaisesti määritellään ns. pieneen täysistuntokokoonpanoon kuuluvat tuomarit. Myös kolmen ja niiden tuomarin jaostojen osalta esitetyt määräykset perustuvat nykyiseen käytäntöön. Muiden tuomareiden määrittämistä koskevan järjeste l- män tarkoituksena on saavuttaa jokaisessa kokoonpanossa tasapaino virkaiältään vanhojen ja nuorten tuomareiden välillä. Jaostojen puheenjohtajat Asiakirjassa esitetään, että viiden tuomarin jaostojen puheenjohtajat valitaan kolmeksi vuodeksi ja kolmen tuomarin jaostojen puheenjohtajat vuodeksi kerrallaan. Nykyisen työjärjestyksen mukaan viiden ja kolmen tuomarin jaostojen puheenjohtajat valitaan vuodeksi kerrallaan. Viiden tuomarin jaostojen osalta muutosesitys perustuu uuden perussäännön 16 artiklan nimenomaiseen määräykseen ja kolmen tuomarin jaostojen osalta nykytilanteeseen. Asian ratkaiseminen ilman julkisasiamiehen ratkaisuehdotusta
4 Asiakirjassa esitetään, että esittelevän tuomarin on alustavassa kertomuksessaan otettava kantaa siihen, voidaanko asia ratkaista ilman julkisasiamiehen ratkaisuehdotusta. Nykyisessä työjärjestyksessä ei tunneta mahdollisuutta ratkaista asia ilman julkisasiamiehen ratkaisuehdotusta. Esitetty muutos perustuu uuden perussäännön 20 artiklan 5 kohtaan, jonka mukaan yhteisöjen tuomioistuin voi päättää, että asia ratkaistaan ilman julkisasiamiehen ratkaisuehdotusta, mikäli asiassa ei tule esiin uutta oikeuskysymystä. Euroopan parlamentin esittämät lausuntopyynnöt Asiakirjassa esitetään, että työjärjestykseen lisätään määräykset menettelystä, jota noudatetaan, kun Euroopan parlamentti pyytää yhteisöjen tuomioistuimelta lausuntoa. Nykyisessä työjärjestyksessä on määräykset menettelystä, jota noudatetaan, kun neuvosto, komissio tai jäsenvaltio pyytää yhteisöjen tuomioistuimelta EY 300 artiklassa tarkoitettua lausuntoa. Esitetty muutos perustuu siihen, että Nizzan sopimuksella muutettiin EY 300 a r- tiklaa siten, että myös Euroopan parlamentilla on oikeus pyytää lausuntoa. Suomen kanta Suomi kannattaa liitteenä olevassa asiakirjassa esitettyjä ja muita niiden kanssa yhdenmukaisia muutoksia. Ne ovat tarpeen Nizzan sopimuksen voimaatulon johdosta. Osastopäällikkö Erkki Kourula Lainsäädäntöneuvos Tuula Pynnä LIITTEET Asiakirja Asiakirja 6281/03 JUR 65 COUR 2.
5 EUROOPAN UNIONIN NEUVOSTO Bryssel, 13. helmikuuta 2003 (17.02) (OR. fr) 6281/03 JUR 65 COUR 2 KIRJEEN JÄLJENNÖS Lähettäjä: Gil Carlos RODRÍGUEZ IGLESIAS, yhteisöjen tuomioistuimen puheenjohtaja Päivämäärä: 12. helmikuuta 2003 Vastaanottaja: Georges PAPANDREOU, Euroopan unionin neuvoston puheenjohtaja Asia: Yhteisöjen tuomioistuimen työjärjestyksen muuttaminen Nizzan sopimuksen voimaantulon johdosta Herra puheenjohtaja, Minulla on kunnia pyytää EY:n perustamissopimuksen 223 artiklan kuudennen kohdan ja Euratomin perustamissopimuksen 139 artiklan kuudennen kohdan nojalla neuvostoa antamaan hyväksyntänsä niille yhteisöjen tuomioistuimen työjärjestyksen muutoksille, jotka on esitetty liitteenä. Nämä muutokset ovat tarpeen Nizzan sopimuksen voimaantulon vuoksi. Liitteenä on ehdotetut muutokset kaikilla virallisilla kielillä, ja niihin on liitetty muutosten perustelut, joihin tyydyn tässä yhteydessä viittaamaan. Kunnioittavasti Gil Carlos RODRÍGUEZ IGLESIAS 6281/03 1 JUR FI
6 LIITE YHTEISÖJEN TUOMIOISTUIMEN TYÖJÄRJESTYKSEN MUUTTAMINEN NIZZAN SOPIMUKSEN VOIMAANTULON JOHDOSTA Nizzan sopimuksen 2 artiklan kohdassa, 45 kohdassa ja 46 kohdan b alakohdassa sekä 3 artiklan 8 16 kohdassa ja 24 kohdassa tehdään muutoksia yhteisöjen tuomioistuinta koskeviin EY:n perustamissopimuksen ja Euratomin perustamissopimuksen määräyksiin. Nizzan sopimuksen 7 artiklalla kumotaan lisäksi pöytäkirja EY:n tuomioistuimen perussäännöstä ja pöytäkirja Euratomin tuomioistuimen perussäännöstä ja korvataan ne uudella perussäännöllä, joka on liitetty Euroopan unionista tehtyyn sopimukseen sekä EY:n perustamissopimukseen ja Euratomin perustamissopimukseen. Yhteisöjen tuomioistuimen työjärjestykseen on tehtävä tiettyjä muutoksia siksi, että EY:n perustamissopimuksen ja Euratomin perustamissopimuksen määräyksiin on tehty muutoksia ja että uusi perussääntö aiheuttaa tiettyjä muutoksia verrattuna EY:n tuomioistuimen perussääntöön ja Euratomin tuomioistuimen perussääntöön. EY:n perustamissopimuksen 221 artiklassa ja Euratomin perustamissopimuksen 137 artiklassa, sellaisina kuin ne ovat muutettuina, määrätään muun muassa, että yhteisöjen tuomioistuin kokoontuu jaostoissa tai suuressa jaostossa perussäännössä tätä varten määrättyjen sääntöjen mukaisesti ja että se voi kokoontua myös täysistunnossa, kun perussäännössä niin määrätään. Perussäännön 16 artiklassa määrätään siitä, ketä jaostoihin ja suureen jaostoon kuuluu, seuraavaa: jaostoissa on kolme tai viisi tuomaria, ja suuressa jaostossa on 11 tuomaria eli puheenjohtajana yhteisöjen tuomioistuimen presidentti ja muina jäseninä viiden tuomarin jaostojen puheenjohtajat ja lisäksi muut työjärjestyksen ehtojen mukaisesti siihen nimetyt tuomarit. Työjärjestyksessä tunnetaan nykyisin vain kaksi ratkaisukokoonpanoa eli "yhteisöjen tuomioistuin" ja "jaosto". Työjärjestykseen on siksi otettava määräykset uusista ratkaisukokoonpanoista ja vahvistettava yksityiskohtaisesti se, ketkä tuomarit niihin kuuluvat. Työjärjestyksen ensimmäiseen osastoon ehdotetaan otettavaksi uusi luku, joka koskee ratkaisukokoonpanoja (11 a 11 e artikla). Näiden uusien ratkaisukokoonpanojen huomioon ottamiseksi työjärjestykseen on myös tehtävä tiettyjä teknisluonteisia muutoksia. Lisäksi ehdotetaan, että työjärjestyksessä annettaisiin määräykset asioiden siirtämisestä näihin ratkaisukokoonpanoihin (44 artikla). 6281/03 2
7 EY:n perustamissopimuksen 222 artiklassa ja Euratomin perustamissopimuksen 138 artiklassa, sellaisina kuin ne ovat muutettuina, määrätään muun muassa, että julkisasiamiesten tehtävänä on täysin puolueettomina ja riippumattomina esittää julkisessa istunnossa perustellut ratkaisuehdotukset asioissa, jotka yhteisöjen tuomioistuimen perussäännön mukaan vaativat heidän myötävaikutustaan. Perussäännön 20 artiklassa määrätään, että jos yhteisöjen tuomioistuin katsoo, että asiassa ei tule esiin uutta oikeuskysymystä, se voi päättää julkisasiamiestä kuultuaan, että asia ratkaistaan ilman julkisasiamiehen ratkaisuehdotusta. Työjärjestyksessä on syytä täsmentää, miten tällainen päätös tehdään (44 artikla). EY:n perustamissopimuksen 300 artiklan 6 kohdassa, sellaisena kuin se on muutettuna, määrätään, että myös Euroopan parlamentti voi hankkia yhteisöjen tuomioistuimen lausunnon siitä, onko suunniteltu sopimus sopusoinnussa perustamissopimuksen määräysten kanssa. Työjärjestyksessä on määrättävä siitä tilanteesta, että parlamentti pyytää lausuntoa (107 artikla). Perussäännön 16 artiklassa määrätään, että tuomarit valitsevat keskuudestaan jaostojen puheenjohtajat; viiden tuomarin jaostojen puheenjohtajat valitaan kolmeksi vuodeksi kerrallaan ja heidät voidaan valita kerran uudelleen. Työjärjestyksen määräyksiä on mukautettava näiden määräysten huomioon ottamiseksi (10 ja 11 artikla). EHTY:n perustamissopimuksen voimassaolon päättyminen ja uuden perussäännön voimaantulo aiheuttava huomattavan määrän teknisluonteisia muutoksia työjärjestykseen. Työjärjestystä on muutettava myös siksi, että Euroopan yhteisöjen virallisen lehden nimi on muutettu EY:n perustamissopimuksen 254 artiklan ja Euratomin perustamissopimuksen 163 artiklan muutoksella Euroopan unionin viralliseksi lehdeksi. 6281/03 3
8 EUROOPAN YHTEISÖJEN TUOMIOISTUIN, joka ottaa huomioon Euroopan yhteisön perustamissopimuksen ja erityisesti sen 223 artiklan kuudennen kohdan, ottaa huomioon Euroopan atomienergiayhteisön perustamissopimuksen ja erityisesti sen 139 artiklan kuudennen kohdan, sekä katsoo seuraavaa: 1) Euroopan unionista tehdyn sopimuksen sekä Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta tehdyllä Nizzan sopimuksella on tehty tiettyjä muutoksia EY:n perustamissopimuksen ja Euratomin perustamissopimuksen niihin määräyksiin, jotka koskevat yhteisöjen tuomioistuinta, ja sillä on korvattu Euroopan yhteisön perustamissopimukseen liitetty pöytäkirja Euroopan yhteisön tuomioistuimen perussäännöstä sekä Euroopan atomienergiayhteisön perustamissopimukseen liitetty pöytäkirja Euroopan atomienergiayhteisön tuomioistuimen perussäännöstä uudella yhteisöjen tuomioistuimen perussäännöstä tehdyllä pöytäkirjalla, joka on liitetty Euroopan unionista tehtyyn sopimukseen, Euroopan yhteisön perustamissopimukseen ja Euroopan atomienergiayhteisön perustamissopimukseen. 2) EY:n perustamissopimuksen 221 artiklassa ja Euratomin perustamissopimuksen 137 artiklassa, sellaisina kuin ne ovat muutettuina, määrätään, että yhteisöjen tuomioistuin kokoontuu jaostoissa, suuressa jaostossa taikka tarvittaessa täysistunnossa, ja yhteisöjen tuomioistuimen perussäännöstä tehdyn uuden pöytäkirjan 16 artiklassa vahvistetaan, ketkä tuomarit jaostoihin ja suureen jaostoon kuuluvat: työjärjestyksen määräyksissä on otettava huomioon nämä uudet ratkaisukokoonpanot, ja samalla on syytä antaa tiettyjä menettelysääntöjä asioiden siirtämisestä näihin ratkaisukokoonpanoihin sekä siitä, ketkä tuomarit näihin kokoonpanoihin kuuluvat kunkin asian osalta. 3) EY:n perustamissopimuksen 222 artiklassa ja Euratomin perustamissopimuksen 138 artiklassa, sellaisina kuin ne ovat muutettuina, ja yhteisöjen tuomioistuimen perussäännöstä tehdyn uuden pöytäkirjan 20 artiklassa määrätään, että yhteisöjen tuomioistuin voi tietyin edellytyksin päättää, että asia ratkaistaan ilman julkisasiamiehen ratkaisuehdotusta: työjärjestyksessä on annettava määräykset siitä, miten tällainen päätös tehdään. 6281/03 4
9 4) EY:n perustamissopimuksen 300 artiklan 6 kohdassa, sellaisena kuin se on muutettuna, annetaan Euroopan parlamentille oikeus hankkia yhteisöjen tuomioistuimelta lausunto siitä, onko suunniteltu sopimus sopusoinnussa perustamissopimuksen määräysten kanssa: työjärjestyksessä on annettava määräykset menettelystä sitä tilannetta varten, että parlamentti esittää tällaisen lausuntopyynnön. 5) Yhteisöjen tuomioistuimen perussäännöstä tehdyn uuden pöytäkirjan 16 artiklan mukaan tuomarit valitsevat keskuudestaan jaostojen puheenjohtajat ja että viiden tuomarin jaostojen puheenjohtajat valitaan kolmeksi vuodeksi kerrallaan: työjärjestystä on mukautettava tämän määräyksen huomioon ottamiseksi. 6) Euroopan hiili- ja teräsyhteisön perustamissopimuksen voimassaolon päättymisen ja yhteisöjen tuomioistuimen perussäännöstä tehdyn uuden pöytäkirjan voimaantulon vuoksi työjärjestyksen määräyksiin on tehtävä tiettyjä teknisluonteisia muutoksia, neuvoston annettua hyväksyntänsä..., ON TEHNYT SEURAAVAT MUUTOKSET TYöJÄRJESTYKSEENSÄ: 1 artikla Muutetaan 19 päivänä kesäkuuta 1991 tehtyä Euroopan yhteisöjen tuomioistuimen työjärjestystä (EYVL L 176, , s. 7; oikaisu EYVL:ssä L 383, , s. 117), sellaisena kuin se on muutettuna 21 päivänä helmikuuta 1995 (EYVL L 44, , s. 61), 11 päivänä maaliskuuta 1997 (EYVL L 103, , s. 1; oikaisu EYVL:ssä L 351, , s. 72), 16 päivänä toukokuuta 2000 (EYVL L 122, , s. 43), 28 päivänä marraskuuta 2000 (EYVL L 322, , s. 1), 3 päivänä huhtikuuta 2001 (EYVL L 119, , s. 1) ja 17 päivänä syyskuuta 2002 (EYVL L 272, , s. 24; oikaisu EYVL:ssä L 281, ), seuraavasti: 6281/03 5
10 1. Korvataan 1 artikla seuraavalla tekstillä: "Tässä työjärjestyksessä tarkoitetaan: 'unionisopimuksella' sopimusta Euroopan unionista; 'EY:n perustamissopimuksella' Euroopan yhteisön perustamissopimusta; 'Euratomin perustamissopimuksella' Euroopan atomienergiayhteisön (Euratom) perustamissopimusta; 'perussäännöllä' pöytäkirjaa yhteisöjen tuomioistuimen perussäännöstä; 'ETA-sopimuksella' sopimusta Euroopan talousalueesta; 'toimielimillä' Euroopan yhteisöjen toimielimiä sekä perustamissopimuksilla tai niiden täytäntöönpanemiseksi annetuilla säädöksillä perustettuja laitoksia, jotka voivat olla asianosaisina yhteisöjen tuomioistuimessa; - 'EFTA:n valvontaviranomaisella' ETA-sopimuksella perustettua valvontaviranomaista." Ehdotetuilla muutoksilla poistetaan työjärjestyksestä maininta EHTY:n perustamissopimuksesta ja EHTY:n perussäännöstä ja korvataan maininta EY:n perussäännöstä ja EHTY:n perussäännöstä maininnalla, joka koskee nykyistä "yhtä ainoaa" perussääntöä. 2. Poistetaan 7 artiklan 1 kohdasta sanat "EHTY:n perustamissopimuksen 32 b artiklassa". Muutos johtuu EHTY:n perustamissopimuksen voimassaolon päättymisestä. 3. Muutetaan 9 artiklan 1 kohtaa seuraavasti: a) lisätään ensimmäiseen alakohtaan sanan "jaostoja" eteen sanat "viiden ja kolmen tuomarin" ja korvataan siinä sanat "EY:n perustamissopimuksen 221 artiklan toisessa kohdassa, EHTY:n perustamissopimuksen 32 artiklan toisessa kohdassa ja Euratomin perustamissopimuksen 137 artiklan toisessa kohdassa" sanoilla "perussäännön 16 artiklassa"; b) korvataan toisessa alakohdassa sanat "Jaostojen kokoonpano" sanoilla "Päätös siitä, miten tuomarit jakautuvat jaostoihin," ja sanat "Euroopan yhteisöjen" sanoilla "Euroopan unionin". [9 artiklan 1 kohdan uusi teksti: "Yhteisöjen tuomioistuin perustaa keskuudestaan viiden ja kolmen tuomarin jaostoja sen mukaan, mitä perussäännön 16 artiklassa määrätään, ja päättää tuomareiden jakautumisesta jaostoihin. Päätös siitä, miten tuomarit jakautuvat jaostoihin, julkaistaan Euroopan unionin virallisessa lehdessä."] 6281/03 6
11 Ensimmäiseen alakohtaan tehtävillä muutoksilla pyritään siihen, että tämä määräys olisi sopusoinnussa perussäännön 16 artiklan ensimmäisen kohdan kanssa. Toiseen alakohtaan tehtävillä muutoksilla pyritään ensinnäkin siihen, että selvyyden lisäämiseksi poistetaan termi "kokoonpano" ja että puhutaan tältä osin myöhemmin siitä, kuka kyseiseen ratkaisukokoonpanoon kuuluu 11 b ja 11 c artiklan mukaisesti (ks. jäljempänä 9 kohta), ja toiseksi siihen, että otetaan huomioon virallisen lehden uusi nimi. 4. Lisätään 9 artiklan 2 kohtaan sanan "jaostolle" eteen sanat "kolmen tuomarin". [9 artiklan 2 kohdan uusi teksti: "Heti kun kanne oikeudenkäynnin aloittamiseksi on jätetty, yhteisöjen tuomioistuimen presidentti siirtää asian kolmen tuomarin jaostolle mahdollisia asian selvittämistoimia varten ja nimeää tästä jaostosta esittelevän tuomarin."] Ehdotettu muutos on tarpeen sen täsmentämiseksi, että asian selvittämisestä vastaava jaosto, jolle asia siirretään, on nykyisen käytännön mukaisesti se kolmen tuomarin jaosto, johon esittelevä tuomari kuuluu (ks. jäljempänä 5 kohta). 5. Korvataan 9 artiklan 3 kohta seuraavalla tekstillä: "3 Niiden asioiden osalta, jotka on siirretty 44 artiklan 3 kohdan mukaisesti ratkaisukokoonpanoon, ilmaisulla 'yhteisöjen tuomioistuin' tarkoitetaan tässä työjärjestyksessä tätä ratkaisukokoonpanoa." Tämän artiklan nykyinen 3 kohta, jonka mukaan yhteisöjen tuomioistuin määrää perusteet, joiden mukaan asiat jaetaan jaostojen kesken, ehdotetaan poistettavaksi. Tämä määräys on aiemmin mahdollistanut sen, että henkilöstökanteet on voitu heti niiden nostamisen jälkeen antaa vuoronperään eri jaostojen ratkaistaviksi, ja nykyään se on vailla tarkoitusta. Koska työjärjestykseen otetaan määräykset ratkaisukokoonpanoista, joita ovat jaostojen lisäksi suuri jaosto ja täysistunto (ks. jäljempänä 9 kohta ja uusi luku, joka koskee ratkaisukokoonpanoja), työjärjestykseen ehdotetaan määräystä siitä, että niiden asioiden osalta, jotka on siirretty ratkaisukokoonpanoon, ilmaisulla "yhteisöjen tuomioistuin" tarkoitetaan työjärjestyksessä tätä ratkaisukokoonpanoa. Vastaava määräys on yhteisöjen ensimmäisen oikeusasteen tuomioistuimen työjärjestyksen 11 artiklan 2 kohdassa. Tämä määräys ehdotetaan lisättäväksi 9 artiklan 3 kohdaksi. Kun tällainen määräys lisätään työjärjestykseen, ratkaisukokoonpanojen käyttöönottaminen aiheuttaa vain sellaisia teknisluonteisia muutoksia, joilla poistetaan sana "jaosto" työjärjestyksen niitä määräyksistä, joihin se ei sovellu, tai joilla tilanteen mukaan täsmennetään, että kyse on asian selvittämisestä vastaavasta jaostosta eli siitä kolmen tuomarin jaostosta, johon esittelevä tuomari kuuluu. 6281/03 7
12 Nämä muutokset koskevat 9 artiklan 2 kohtaa, 17 artiklan 2 kohtaa, 25 artiklan 3 kohtaa, 27 artiklan 1, 4 ja 6 kohtaa, 29 artiklan 3 kohdan kolmatta alakohtaa ja 4 kohtaa, 30 artiklan 1 kohtaa, 35 artiklan 1 kohtaa, 74 artiklan 1 kohtaa sekä 76 artiklan 3 kohtaa. 6. Muutetaan 9 artiklan 4 kohtaa seuraavasti: a) poistetaan ensimmäinen alakohta; b) korvataan toisessa alakohdassa (joka muodostaa yksin tämän kohdan) sana "Jaostoille" sanoilla "Viiden tai kolmen tuomarin jaostolle". [9 artiklan 4 kohdan uusi teksti: "Viiden tai kolmen tuomarin jaostolle siirretyissä asioissa yhteisöjen tuomioistuimen presidentin tehtäviä hoitaa jaoston puheenjohtaja."] Nykyisessä 9 artiklan 4 kohdan ensimmäisessä alakohdassa määrätään, että asioiden käsittelyyn jaostoissa sovelletaan tämän työjärjestyksen määräyksiä. Kun otetaan huomioon 9 artiklan 3 kohtaan ehdotettu muutos, jonka mukaan ilmaisulla "yhteisöjen tuomioistuin" tarkoitetaan asianomaista ratkaisukokoonpanoa niiden asioiden osalta, jotka on siirretty tällaiseen ratkaisukokoonpanoon, ensimmäisestä alakohdasta tulee turha, minkä vuoksi se ehdotetaan poistettavan. Ratkaisukokoonpanojen käyttöönottamisen vuoksi 9 artiklan 4 kohdan toisessa alakohdassa on tarpeen täsmentää, että nimenomaan niissä asioissa, jotka on siirretty viiden tai kolmen tuomarin jaostoon, jaoston puheenjohtaja hoitaa presidentin tehtäviä. 7. Korvataan 10 artiklan 1 kohta seuraavalla tekstillä: Tuomarit valitsevat viiden tuomarin jaostojen puheenjohtajat kolmeksi vuodeksi kerrallaan välittömästi sen jälkeen, kun yhteisöjen tuomioistuimen presidentti on valittu. "1 Tuomarit valitsevat kolmen tuomarin jaostojen puheenjohtajat vuodeksi kerrallaan. Yhteisöjen tuomioistuin nimeää ensimmäisen julkisasiamiehen vuodeksi kerrallaan. Tämän työjärjestyksen 7 artiklan 2 ja 3 kohtaa noudatetaan soveltuvin osin. Tässä kohdassa tarkoitetut valinnat ja nimeäminen julkaistaan Euroopan unionin virallisessa lehdessä." 6281/03 8
13 Ehdotetuilla muutoksilla pyritään ensinnäkin siihen, että 10 artiklan 1 kohta vastaisi perussäännön 16 artiklan ensimmäistä kohtaa, jonka mukaan tuomarit valitsevat keskuudestaan jaostojen puheenjohtajat ja jonka mukaan viiden tuomarin jaostojen puheenjohtajat valitaan kolmeksi vuodeksi kerrallaan. Uusi ensimmäinen alakohta koskee viiden tuomarin jaostojen puheenjohtajien valintaa, ja tältä osin ehdotetaan täsmennettäväksi, että näiden jaostojen puheenjohtajat valitaan välittömästi yhteisöjen tuomioistuimen presidentin valitsemisen jälkeen, jotta näiden puheenjohtajien ja yhteisöjen tuomioistuimen presidentin tehtäväkaudet vastaisivat toisiaan. Uusi toinen alakohta koskee kolmen tuomarin jaostojen puheenjohtajien valintaa. Tältä osin ehdotetaan, että heidän tehtäväkautenaan pysyisi edelleen yksi vuosi. Toiseksi näillä muutoksilla pyritään ottamaan huomioon virallisen lehden uusi nimi. 8. Muutetaan 11 artiklaa seuraavasti: a) korvataan ensimmäisessä kohdassa sana "jaoston" sanoilla "viiden tuomarin jaostojen"; b) lisätään toiseksi kohdaksi seuraava kohta: "Jos yhteisöjen tuomioistuimen presidentti ja viiden tuomarin jaostojen puheenjohtajat ovat samanaikaisesti estyneet taikka heidän toimensa ovat yhtäaikaa avoinna, presidentin tehtäviä hoitaa yksi kolmen tuomarin jaostojen puheenjohtajista tämän työjärjestyksen 6 artiklassa määrätyn järjestyksen mukaan." c) nykyisestä toisesta kohdasta tulee kolmas kohta, ja tähän kohtaan lisätään sanojen "jaostojen puheenjohtajat" eteen sana "kaikki". [11 artiklan uusi teksti: "Jos yhteisöjen tuomioistuimen presidentti on poissa tai estynyt taikka jos presidentin toimi on avoinna, presidentin tehtäviä hoitaa yksi viiden tuomarin jaostojen puheenjohtajista tämän työjärjestyksen 6 artiklassa määrätyn järjestyksen mukaan. Jos yhteisöjen tuomioistuimen presidentti ja viiden tuomarin jaostojen puheenjohtajat ovat samanaikaisesti estyneet taikka heidän toimensa ovat yhtäaikaa avoinna, presidentin tehtäviä hoitaa yksi kolmen tuomarin jaostojen puheenjohtajista tämän työjärjestyksen 6 artiklassa määrätyn järjestyksen mukaan. Jos yhteisöjen tuomioistuimen presidentti ja kaikki jaostojen puheenjohtajat ovat samanaikaisesti estyneet taikka heidän toimensa ovat yhtäaikaa avoinna, presidentin tehtäviä hoitaa yksi muista tuomareista tämän työjärjestyksen 6 artiklassa määrätyn järjestyksen mukaan."] Koska viiden tuomarin jaostojen puheenjohtajat valitaan kolmeksi vuodeksi kerrallaan samoin kuin yhteisöjen tuomioistuimen presidentti, on syytä määrätä, että viiden tuomarin jaostojen puheenjohtajat korvaavat ensi sijassa presidentin, jos hän on estynyt tai hänen toimensa on avoinna. Siksi ehdotetaan, että 11 artiklaa muutetaan tämän mukaisesti. 6281/03 9
14 9. Lisätään 11 artiklan jälkeen seuraava teksti: "2 a luku RATKAISUKOKOONPANOT 11 a artikla Yhteisöjen tuomioistuin kokoontuu seuraavina ratkaisukokoonpanoina: täysistuntona, johon kuuluvat kaikki tuomarit yhdentoista tuomarin suurena jaostona, johon kuuluvat tuomarit määräytyvät 11 b artiklan mukaisesti viiden ja kolmen tuomarin jaostoina, joihin kuuluvat tuomarit määräytyvät 11 c artiklan mukaisesti. 11 b artikla 1 Suureen jaostoon kuuluu kussakin asiassa yhteisöjen tuomioistuimen presidentti, viiden tuomarin jaostojen puheenjohtajat, esittelevä tuomari sekä niin monta muuta tuomaria, että kaiken kaikkiaan tuomareita on yksitoista. Nämä muut tuomarit nimetään 2 kohdassa tarkoitetun luettelon perusteella noudattaen siinä määrättyä järjestystä siten, että aloituskohtaa siirretään yhdellä nimellä jokaisessa yhteisöjen tuomioistuimen yleiskokouksessa. 2 Yhteisöjen tuomioistuimen presidentin ja viiden tuomarin jaostojen puheenjohtajien valitsemisen jälkeen laaditaan muista tuomareista luettelo, jonka avulla määritetään, ketkä tuomarit kuuluvat suureen jaostoon. Tässä luettelossa seurataan vuorotellen tämän työjärjestyksen 6 artiklassa määrättyä järjestystä ja sille päinvastaista järjestystä: tämän luettelon ensimmäisenä tuomarina on 6 artiklassa määrätyn järjestyksen perusteella ensimmäinen tuomari, luettelon toisena tuomarina on tämän järjestyksen perusteella viimeinen tuomari, kolmantena tuomarina on tämän järjestyksen perusteella toinen tuomari, neljäntenä tuomarina on tämän järjestyksen mukaan toiseksi viimeinen tuomari ja niin edelleen. Luettelo julkaistaan Euroopan unionin virallisessa lehdessä. 11 c artikla 1 Viiden ja kolmen tuomarin jaostoihin kuuluu kussakin asiassa jaoston puheenjohtaja, esittelevä tuomari ja niin monta muuta tuomaria, että viiden tuomarin jaostossa on viisi tuomaria ja kolmen tuomarin jaostossa kolme tuomaria. Nämä muut tuomarit nimetään 2 kohdassa tarkoitettujen luetteloiden perusteella noudattaen niissä määrättyä järjestystä siten, että aloituskohtaa siirretään yhdellä nimellä jokaisessa yhteisöjen tuomioistuimen yleiskokouksessa. 6281/03 10
15 Viiden tuomarin jaostoihin kuuluvien tuomareiden määrittämistä varten laaditaan näiden jaostojen puheenjohtajien valitsemisen jälkeen luettelot, joista kussakin luetellaan kyseisen jaoston puheenjohtajaa lukuun ottamatta kaikki kyseiseen jaostoon jaetut tuomarit. Nämä luettelot laaditaan samalla tavalla kuin 11 b artiklan 2 kohdassa tarkoitettu luettelo. Kolmen tuomarin jaostoihin kuuluvien tuomareiden määrittämistä varten laaditaan näiden jaostojen puheenjohtajien valitsemisen jälkeen luettelot, joista kussakin luetellaan kyseisen jaoston puheenjohtajaa lukuun ottamatta kaikki kyseiseen jaostoon jaetut tuomarit. Nämä luettelot laaditaan noudattaen tämän työjärjestyksen 6 artiklassa määrättyä järjestystä. Tässä kohdassa tarkoitetut luettelot julkaistaan Euroopan unionin virallisessa lehdessä d artikla Kun yhteisöjen tuomioistuin katsoo, että saman ratkaisukokoonpanon on ratkaistava useampi asia yhdessä, tähän ratkaisukokoonpanoon kuuluvat ne tuomarit, joiden ratkaistavaksi on annettu se asia, jota koskeva alustava kertomus on käsitelty ensimmäisenä. 11 e artikla Jos ratkaisukokoonpanoon kuuluva tuomari on estynyt, hänet korvataan toisella tuomarilla noudattaen sitä järjestystä, joka on määritetty 11 b artiklan 2 kohdassa tai 11 c artiklan 2 kohdassa tarkoitetuissa luetteloissa. Jos yhteisöjen tuomioistuimen presidentti on estynyt, suuren jaoston puheenjohtajan tehtäviä hoitaa 11 artiklan määräysten mukaisesti määräytyvä tuomari. Jos viiden tuomarin jaoston puheenjohtaja on estynyt, jaoston puheenjohtajan tehtäviä hoitaa kolmen tuomarin jaoston puheenjohtaja tarvittaessa tämän työjärjestyksen 6 artiklassa määrätyn järjestyksen mukaisesti taikka, jos kukaan kolmen tuomarin jaoston puheenjohtajista ei kuulu ratkaisukokoonpanoon, yksi muista tuomareista 6 artiklassa määrätyn järjestyksen mukaisesti. Jos kolmen tuomarin jaoston puheenjohtaja on estynyt, jaoston puheenjohtajan tehtäviä hoitaa toinen samaan ratkaisukokoonpanoon kuuluva tuomari tämän työjärjestyksen 6 artiklassa määrätyn järjestyksen mukaisesti." Perussäännön 16 artiklan toisen kohdan mukaan suureen jaostoon kuuluu yksitoista tuomaria eli yhteisöjen tuomioistuimen presidentti, viiden tuomarin jaostojen puheenjohtajat ja muut työjärjestyksen ehtojen mukaisesti siihen nimetyt tuomarit. Työjärjestyksessä on siksi oltava määräykset sen määrittämisestä, ketkä tuomarit kuuluvat suureen jaostoon. Työjärjestykseen on myös syytä sisällyttää määräykset sen määrittämisestä, ketkä tuomarit kuuluvat viiden ja kolmen tuomarin jaostoihin, vaikka perussäännössä ei nimenomaisesti edellytetä tätä. Kuten nykyään, viiden tuomarin jaostoon voidaan jakaa yli viisi tuomaria ja kolmen tuomarin jaostoon yli kolme tuomaria; on tarpeen voida määrittää, ketkä tiettyyn jaostoon jaetut tuomarit kulloinkin osallistuvat asian ratkaisemiseen. 6281/03 11
16 Selvyyssyistä ehdotetaan, että työjärjestykseen otetaan uusi luku, jossa on määräykset kaikista yhteisöjen tuomioistuimen ratkaisukokoonpanoista eli täysistunnosta, suuresta jaostosta sekä viiden ja kolmen tuomarin jaostoista ja jossa määritetään se, ketkä näihin ratkaisukokoonpanoihin kulloinkin kuuluvat. -o-o-o- Tämän luvun ensimmäisessä artiklassa eli 11 a artiklassa luetellaan nämä ratkaisukokoonpanot ja niiden laajuus ja viitataan siltä osin, ketkä tuomarit kuuluvat ratkaisukokoonpanoihin, tarvittaessa toisiin saman luvun määräyksiin. Työjärjestyksen 11 b artiklassa annetaan määräykset sen määrittämisestä, ketkä tuomarit kuuluvat suureen jaostoon. Ehdotetut määräykset pohjautuvat nykyisin käytössä oleviin sääntöihin, joiden mukaisesti määritetään pieneen täysistuntokokoonpanoon kuuluvat tuomarit ja jotka on annettu tuomioistuimen sisäiseen organisaatioon liittyvinä toimenpiteinä. Ensimmäisessä kohdassa määrätään, että perussäännön 16 artiklassa mainittujen tuomioistuimen jäsenten lisäksi suureen jaostoon kuuluvat esittelevä tuomari, joka on nimetty 9 artiklan 2 kohdan mukaisesti, sekä pientä täysistuntoa koskevan käytännön mukaisesti niin monta muuta tietyn luettelon pohjalta nimettyä tuomaria, että tuomareiden kokonaislukumääräksi tulee yksitoista. Tähän luetteloon sisältyvät kaikki tuomarit lukuun ottamatta yhteisöjen tuomioistuimen presidenttiä ja viiden tuomarin jaostojen puheenjohtajia, joiden on automaattisesti kuuluttava suureen jaostoon. Asian käsittelyyn osallistuvat tuomarit nimetään luettelossa määrätyn järjestyksen mukaisesti niin, että aloituskohtaa siirretään luettelossa yhdellä nimellä jokaisessa yhteisöjen tuomioistuimen yleiskokouksessa. Yhteisöjen tuomioistuimen yleiskokous käsittelee alustavat kertomukset (ks. jäljempänä 30 kohta, joka koskee 44 artiklaan ehdotettavia muutoksia), ja ratkaisukokoonpano sekä siihen kuuluvat tuomarit määritetään tässä käsittelyssä. Sitä kautta, että aloituskohtaa siirretään luettelossa kulloinkin yhdellä nimellä, työtaakka jakautuu yhdenvertaisesti kaikkien luettelossa mainittujen tuomareiden välille. Artiklan 2 kohdassa vahvistetaan se, miten luettelo laaditaan. Samalla tavalla kuin nykyisin pienen täysistunnon osalta on käytäntönä, luettelo ehdotetaan laadittavaksi niin, että vuorotellen seurataan virkaikäjärjestystä ja sille päinvastaista järjestystä. Tällä tavalla laadittuna luettelolla saavutetaan jokaisessa kokoonpanossa tasapaino sellaisten tuomareiden, joilla on pitkä virkaikä, ja sellaisten tuomareiden välillä, joiden virkaikä on lyhyempi. Edelleen 11 c artiklassa annetaan määräykset sen määrittämisestä, ketkä tuomarit kuuluvat viiden ja kolmen tuomarin jaostoihin. Ehdotetut määräykset vastaavat nykyisin käytössä olevia menettelysääntöjä, jotka on annettu tuomioistuimen sisäiseen organisaatioon liittyvinä toimenpiteinä. Näistä säännöistä on julkaistu tuomioistuimen jokaisen toimintavuoden alussa tiedonanto Euroopan yhteisöjen virallisessa lehdessä jaostojen puheenjohtajien valinnan jälkeen (ks. viimeksi tiedonanto EYVL C 261, , s. 1). Ehdotetussa määräyksessä seurataan samaa mallia kuin 11 b artiklassa. Ensimmäisessä kohdassa määritetään ratkaisukokoonpanoon kuuluvat tuomarit: jaoston puheenjohtaja, esittelevä tuomari ja niin monta muuta tiettyjen luetteloiden mukaisesti nimettyä tuomaria, että viiden tuomarin jaostossa on viisi tuomaria ja kolmen tuomarin jaostossa kolme tuomaria; kyseisessä luettelossa aloituskohtaa siirretään yhdellä nimellä jokaisessa yleiskokouksessa. Luetteloiden laatimismenetelmästä määrätään 2 kohdassa. Viiden tuomarin jaostojen osalta (ensimmäinen alakohta) ehdotetaan, että luettelo laaditaan samalla tavalla kuin suurta jaostoa koskeva luettelo eli seuraamalla vuorotellen virkaikäjärjestystä ja sille päinvastaista järjestystä, jotta saavuttaisiin tasapaino sellaisten tuomareiden, joiden virkaikä on pitkä, ja sellaisten tuomareiden välillä, joiden virkaikä on lyhyempi, riippumatta siitä, kuinka monta tuomaria kyseiseen jaostoon on jaettu. Kolmen tuomarin jaostojen osalta (toinen alakohta) ehdotetaan, että luettelo laaditaan seuraamalla virkaikäjärjestystä eli samalla tavalla kuin nykyään. Ehdotettu 11 d artikla on tarpeen, jotta samoista tuomareista koostuva ratkaisukokoonpano voisi ratkaista toisiinsa liittyvät asiat, jotka on käsitelty eri yleiskokouksissa ja jotka tulisivat tämän vuoksi 11 b ja 11 c artiklan perusteella eri tuomareista muodostuvien ratkaisukokoonpanojen ratkaistaviksi. Ehdotettu määräys vastaa nykyisin käytössä olevaa menettelysääntöä. 6281/03 12
17 Lopuksi 11 e artiklassa annetaan määräykset, jotka ovat tarpeen ratkaisukokoonpanoon kuuluvan tuomarin korvaamiseksi niissä tilanteissa, joissa hän on estynyt, ja määräykset, jotka koskevat ratkaisukokoonpanon puheenjohtajan korvaamista niissä tilanteissa, joissa hän on estynyt. Ehdotetut määräykset vastaavat nykyisin käytössä olevia menettelysääntöjä. 10. Korvataan 16 artiklan 6 kohdassa sanat "Euroopan yhteisöjen" sanoilla "Euroopan unionin". Ehdotettu muutos johtuu virallisen lehden nimen muuttamisesta. 11. Poistetaan 16 artiklan 7 kohdasta sanat "EHTY:n perustamissopimuksen 36 artiklan kolmannen kohdan". Ehdotettu muutos johtuu EHTY:n perustamissopimuksen voimassaolon päättymisestä. 12. Korvataan 17 artiklan 2 kohta seuraavalla tekstillä: "2 Kirjaaja avustaa yhteisöjen tuomioistuinta, presidenttiä, jaostojen puheenjohtajia ja tuomareita näiden kaikissa virkatehtävissä." Sana "jaostoja" ehdotetaan poistettavaksi niiden elinten ja henkilöiden luettelosta, joita kirjaaja avustaa, mikä johtuu ehdotetusta 9 artiklan 3 kohdasta (ks. 5 kohta), jonka mukaan niiden asioiden osalta, jotka on siirretty ratkaisukokoonpanoon, ilmaisulla "yhteisöjen tuomioistuin" tarkoitetaan kyseistä ratkaisukokoonpanoa. Lisäksi ehdotetaan, että jaostojen puheenjohtajat mainitaan nimenomaisesti tässä luettelossa. 13. Korvataan 24 artiklan 1 kohdassa sanat "EY:n perussäännön 12 artiklan, EHTY:n perussäännön 16 artiklan ja Euratomin perussäännön 12 artiklan" sanoilla "perussäännön 13 kohdassa". Ehdotettu muutos johtuu siitä, että perussääntöjä on nykyisin vain yksi. 14. Korvataan 25 artiklan 1 kohdassa sanat "yhteisöjen tuomioistuimen" sanoilla "suuren jaoston ja täysistuntokokoonpanon". [25 artiklan 1 kohdan uusi teksti: "Presidentti määrää suuren jaoston ja täysistuntokokoonpanon istuntopäivät ja istuntojen kellonajat."] 6281/03 13
18 Ehdotetulla muutoksella pyritään täsmentämään, että istunnot, joiden päivämäärän ja kellonajan presidentti vahvistaa, ovat suuren jaoston ja täysistuntokokoonpanon istuntoja. 15. Lisätään 25 artiklan 2 kohdassa sanan "Kukin" jälkeen sanat "viiden tai kolmen tuomarin" ja korvataan sana "jaostojen" sanalla "tämän jaoston". [25 artiklan 2 kohdan uusi teksti: "Kunkin viiden tai kolmen tuomarin jaoston puheenjohtaja määrää tämän jaoston istuntopäivät ja istuntojen kellonajat."] Ehdotetulla muutoksella pyritään täsmentämään, että istunnot, joiden päivämäärän ja kellonajan jaoston puheenjohtaja vahvistaa, ovat viiden ja kolmen tuomarin jaostojen istuntoja, samalla tavalla kuin ehdotetaan täsmennettävän, että presidentti vahvistaa täysistuntokokoonpanon ja suuren jaoston istuntojen istuntopäivän ja kellonajan (ks. 14 kohta). 16. Korvataan 25 artiklan 3 kohdassa sanat "ja jaostot voivat" sanalla "voi". [25 artiklan 3 kohdan uusi teksti: "Yhteisöjen tuomioistuin voi päättää pitävänsä yhden tai useamman istunnon muualla kuin yhteisöjen tuomioistuimen kotipaikassa."] Ehdotettu muutos johtuu siitä määräyksestä, joka ehdotetaan lisättävän 9 artiklan 3 kohtaan ja jonka mukaan niiden asioiden osalta, jotka on siirretty ratkaisukokoonpanoon, ilmaisulla "yhteisöjen tuomioistuin" tarkoitetaan kyseistä ratkaisukokoonpanoa (ks. 5 kohta). 17. Muutetaan 26 artiklan 2 kohtaa seuraavasti: a) korvataan sanat "yhteisöjen tuomioistuimen" sanoilla "suuren jaoston tai täysistunnon"; b) korvataan sanat "EY:n perussäännön 15 artiklassa, EHTY:n perussäännön 18 artiklassa ja Euratomin perussäännön 15 artiklassa" sanoilla "perussäännön 17 artiklan kolmannessa tai neljännessä kohdassa". [26 artiklan 2 kohdan uusi teksti: "Jos suuren jaoston tai täysistunnon koolle kutsumisen jälkeen havaitaan, ettei perussäännön 17 artiklan kolmannessa tai neljännessä kohdassa määrättyä päätösvaltaista määrää saavuteta, presidentti siirtää istuntoa, kunnes päätösvaltaisuus on saavutettu.] Ehdotetuilla muutoksilla pyritään mukauttamaan tämä määräys uusiin ratkaisukokoonpanoihin eli suuren jaoston ja täysistuntokokoonpanon käyttöönottamiseen, ja lisäksi tässä otetaan huomioon niiden osalta perussäännön 17 artiklaan sisältyvät päätösvaltaisuusmääräykset. 18. Muutetaan 26 artiklan 3 kohtaa seuraavasti: a) lisätään sanan "jaostossa" eteen sanat "viiden tai kolmen tuomarin"; 6281/03 14
19 b) korvataan sanat "EY:n perussäännön 15 artiklassa, EHTY:n perussäännön 18 artiklassa ja Euratomin perussäännön 15 artiklassa" sanoilla "perussäännön 17 artiklan toisessa kohdassa"; c) lisätään sanan "määrää" jälkeen sanat "ja jos estyneitä tuomareita ei voida korvata 11 e artiklan mukaisesti". [26 artiklan 3 kohdan uusi teksti: "Jos viiden tai kolmen tuomarin jaostossa ei saavuteta perussäännön 17 artiklan toisessa kohdassa määrättyä päätösvaltaista määrää ja jos estyneitä tuomareita ei voida korvata 11 e artiklan mukaisesti, tämän jaoston puheenjohtaja ilmoittaa siitä yhteisöjen tuomioistuimen presidentille, joka nimeää tuomarin jaoston kokoonpanon täydentämiseksi."] Ehdotetuilla muutoksilla pyritään täsmentämään, että tämä määräys koskee viiden ja kolmen tuomarin jaostoja, ja ottamaan huomioon uusi perussääntö sekä täsmentämään, että presidentti voi käyttää toimivaltaansa nimetä tuomari jaoston täydentämiseksi vain tilanteessa, jossa estynyttä tuomaria ei voida korvata 11 e artiklan mukaisesti (ks. edellä 9 kohta). 19. Poistetaan 27 artiklan 1 kohdasta sanat "ja jaostojen". [27 artiklan 1 kohdan uusi teksti: "Yhteisöjen tuomioistuimen neuvottelut pidetään suljetussa istunnossa."] Ehdotettu muutos johtuu siitä määräyksestä, joka ehdotetaan lisättävän 9 artiklan 3 kohtaan ja jonka mukaan niiden asioiden osalta, jotka on siirretty ratkaisukokoonpanoon, ilmaisulla "yhteisöjen tuomioistuin" tarkoitetaan kyseistä ratkaisukokoonpanoa (ks. edellä 5 kohta). 20. Poistetaan 27 artiklan 4 kohdasta sanat "tai jaostolle". [27 artiklan 4 kohdan uusi teksti: "Tuomarin pyynnöstä voidaan mikä tahansa kysymys laatia hänen valitsemallaan kielellä ja esittää kirjallisesti yhteisöjen tuomioistuimelle ennen äänestystä."] Samoin kuin tämän artiklan 1 kohtaan ehdotettu muutos, myös tämä muutos johtuu siitä määräyksestä, joka ehdotetaan lisättävän 9 artiklan 3 kohtaan ja jonka mukaan ratkaisukokoonpanoon siirrettyjen asioiden osalta ilmaisulla "yhteisöjen tuomioistuin" tarkoitetaan kyseistä ratkaisukokoonpanoa (ks. edellä 5 kohta). 21. Poistetaan 27 artiklan 6 kohdasta sanat "tai jaosto". [27 artiklan 6 kohdan uusi teksti: "Yhteisöjen tuomioistuin ratkaisee kysymysten asiasisältöä, sanamuotoa tai järjestystä sekä äänestystuloksen määräytymistä koskevat erimielisyydet."] Samoin kuin tämän artiklan 1 ja 4 kohtaan ehdotetut muutokset, tämä ehdotettu muutos johtuu siitä määräyksestä, joka ehdotetaan lisättävän 9 artiklan 3 kohtaan (ks. edellä 5 kohta). 6281/03 15
20 22. Muutetaan 29 artiklan 3 kohtaa seuraavasti: a) poistetaan kolmannesta alakohdasta sana "tai jaosto"; b) korvataan viidennessä alakohdassa sanat "EY:n perussäännön 20 artiklassa" sanoilla "perussäännön 23 artiklassa"; c) korvataan kuudennessa alakohdassa sanat "EY:n perussäännön 20 artiklan viimeisen kohdan" sanoilla "perussäännön 23 artiklan neljännen kohdan". [29 artiklan 3 kohdan uusi teksti: "Oikeudenkäyntikieltä käytetään erityisesti asianosaisten kirjelmissä ja suullisissa lausumissa sekä niiden liiteasiakirjoissa samoin kuin yhteisöjen tuomioistuimen pöytäkirjoissa ja päätöksissä. Muulla kuin oikeudenkäyntikielellä esitettyihin liiteasiakirjoihin on oheistettava oikeudenkäyntikielelle tehty käännös. Jos asiakirjat ovat laajoja, käännökset voidaan rajoittaa otteisiin niistä. Yhteisöjen tuomioistuin voi kuitenkin aina, joko omasta aloitteestaan tai asianosaisen pyynnöstä, vaatia laajempaa tai täydellistä käännöstä. Poiketen siitä, mitä edellä määrätään, jäsenvaltioilla on oikeus käyttää omaa virallista kieltään, jos ne ovat väliintulijoina yhteisöjen tuomioistuimessa vireillä olevassa asiassa tai jos ne ovat osallisina 103 artiklassa tarkoitetussa ennakkoratkaisumenettelyssä. Tätä määräystä sovelletaan sekä kirjallisiin että suullisiin lausumiin. Kirjaaja huolehtii tarvittavista käännöksistä oikeudenkäyntikielelle. ETA-sopimuksen muille osapuolille kuin jäsenvaltioille ja EFTA:n valvontaviranomaiselle voidaan antaa lupa käyttää jotakin muuta tämän artiklan 1 kohdassa mainituista kielistä kuin oikeudenkäyntikieltä, kun ne esiintyvät väliintulijoina yhteisöjen tuomioistuimessa vireillä olevassa riidassa tai kun ne osallistuvat perussäännön 23 artiklassa tarkoitettuun ennakkoratkaisumenettelyyn. Tätä määräystä sovelletaan sekä kirjallisiin että suullisiin lausumiin. Kirjaaja huolehtii tarvittavista käännöksistä oikeudenkäyntikielelle. Kolmansille valtioille, jotka osallistuvat ennakkoratkaisumenettelyyn perussäännön 23 artiklan neljännen kohdan mukaisesti, voidaan antaa lupa käyttää jotain muuta 1 kohdassa mainittua kieltä kuin oikeudenkäyntikieltä. Tätä määräystä sovelletaan sekä kirjallisiin asiakirjoihin että suullisiin lausumiin. Kirjaaja huolehtii kussakin tapauksessa käännöksistä oikeudenkäyntikielelle."] Ehdotetuilla muutoksilla pyritään ensinnäkin siihen, että kolmannessa alakohdassa otettaisiin huomioon ehdotettu uusi 9 artiklan 3 kohta (ks. edellä 5 kohta), ja toiseksi siihen, että viidennessä ja kuudennessa alakohdassa otettaisiin huomioon siirtyminen yhteen ainoaan perussääntöön. 6281/03 16
21 23. Poistetaan 29 artiklan 4 kohdasta sanat "tai jaosto". [29 artiklan 4 kohdan uusi teksti: "Jos todistaja tai asiantuntija ilmoittaa olevansa kykenemätön riittävän selvästi ilmaisemaan itseään jollain tämän artiklan 1 kohdassa mainitulla kielellä, yhteisöjen tuomioistuin voi antaa hänelle luvan esittää kertomuksensa muulla kielellä. Kirjaaja huolehtii tarvittavista käännöksistä oikeudenkäyntikielelle."] Ehdotetulla muutoksella otetaan huomioon määräys, joka ehdotetaan lisättävän 9 artiklan 3 kohtaan (ks. edellä 5 kohta). 24. Poistetaan 30 artiklan 1 kohdasta sanat "tai jaostossa". [30 artiklan 1 kohdan uusi teksti: "Kirjaajan on huolehdittava siitä, että tuomarin, julkisasiamiehen tai asianosaisen pyynnöstä kaikki yhteisöjen tuomioistuimessa asian käsittelyn aikana lausuttu käännetään joillekin heidän valitsemistaan, 29 artiklan 1 kohdassa mainituista kielistä."] Ehdotetulla muutoksella otetaan huomioon määräys, joka ehdotetaan lisättävän 9 artiklan 3 kohtaan (ks. edellä 5 kohta). 25. Muutetaan 35 artiklan 1 kohtaa seuraavasti: a) poistetaan sanan "tuomioistuimessa" jäljestä sanat "tai jaostossa"; b) poistetaan sanan "määräyksellä" edestä sanat "tai jaoston". [35 artiklan 1 kohdan uusi teksti: "Jos avustaja tai asianajaja ei käyttäydy yhteisöjen tuomioistuimessa yhteisöjen tuomioistuimen arvovallan edellyttämällä tavalla taikka käyttäytyy sopimattomasti tuomaria, julkisasiamiestä tai kirjaajaa kohtaan tai jos hän käyttää oikeuksiaan muihin tarkoituksiin kuin niihin, joita varten ne on annettu, häntä voidaan milloin tahansa kieltää yhteisöjen tuomioistuimen määräyksellä esiintymästä asian käsittelyssä sen jälkeen kun julkisasiamiestä on kuultu ja asianomaiselle on varattu tilaisuus puolustautua. Määräystä on heti noudatettava."] Ehdotetulla muutoksella otetaan huomioon määräys, joka ehdotetaan lisättävän 9 artiklan 3 kohtaan (ks. edellä 5 kohta). 26. Korvataan 36 artiklassa sanat "EY:n perussäännön 17 artiklan, EHTY:n perussäännön 20 artiklan ja Euratomin perussäännön 17 artiklan" sanoilla "perussäännön 19 artiklan". Ehdotettu muutos johtuu siitä, että perussääntöjä on nykyisin vain yksi. 6281/03 17
22 27. Korvataan 38 artiklan 1 kohdassa sanat "EY:n perussäännön 19 artiklassa, EHTY:n perussäännön 22 artiklassa ja Euratomin perussäännön 19 artiklassa" sanoilla "Perussäännön 21 artiklassa". Ehdotettu muutos johtuu siitä, että perussääntöjä on nykyisin vain yksi. 28. Korvataan 38 artiklan 4 kohdassa sanat "EY:n perussäännön 19 artiklan toisessa kohdassa, EHTY:n perussäännön 22 artiklan toisessa kohdassa ja Euratomin perussäännön 19 artiklan toisessa kohdassa" sanoilla "perussäännön 21 artiklan toisessa kohdassa". Ehdotettu muutos johtuu siitä, että perussääntöjä on nykyisin vain yksi. 29. Poistetaan 38 artiklan 6 kohdasta sanat "EHTY:n perustamissopimuksen 42 ja 89 artiklassa". Ehdotettu muutos johtuu EHTY:n perustamissopimuksen voimassaolon päättymisestä. 30. Korvataan 44 artikla seuraavalla tekstillä: "1 a luku ALUSTAVA KERTOMUS JA ASIOIDEN SIIRTÄMINEN RATKAISUKOKOONPANOIHIN 44 artikla 1 Presidentti määrää päivän, jolloin esittelevän tuomarin on annettava yhteisöjen tuomioistuimen yleiskokoukselle alustava kertomus, tapauksen mukaan, a) kun vastaajan vastaus on jätetty; b) kun asianosaisten vastauksia ei ole jätetty 41 artiklan 2 kohdan mukaisesti asetetussa määräajassa; c) kun asianosainen on ilmoittanut, ettei se anna vastausta; d) kun 62 a artiklassa tarkoitettua nopeutettua menettelyä sovellettaessa presidentti määrää suullisen käsittelyn päivän. 2 Alustava kertomus sisältää ehdotuksen mahdollisesti tarvittavista asian selvittämistoimista tai muista asian valmisteluun liittyvistä toimista sekä siitä ratkaisukokoonpanosta, johon asia olisi syytä siirtää. Kertomus sisältää myös esittelevän tuomarin ehdotuksen siitä, voidaanko suullinen pääkäsittely jättää järjestämättä 44 a artiklan mukaisesti, ja siitä, 6281/03 18
23 voidaanko asia ratkaista ilman julkisasiamiehen ratkaisuehdotusta perussäännön 20 artiklan viidennen kohdan mukaisesti. 3 Yhteisöjen tuomioistuin siirtää viiden tai kolmen tuomarin jaostojen ratkaistavaksi kaikki sen käsiteltäviksi saatetut asiat, jollei asian vaikeuden tai merkityksen taikka erityisten syiden vuoksi ole tarpeen, että asia siirretään suuren jaoston ratkaistavaksi. Asiaa ei kuitenkaan voida siirtää viiden tai kolmen tuomarin jaostolle, jos käsiteltävässä asiassa asianosaisena oleva jäsenvaltio tai yhteisöjen toimielin vaatii, että asia on ratkaistava suuressa jaostossa. Ilmaisulla 'käsiteltävässä asiassa asianosaisena' tarkoitetaan tässä kohdassa kaikkia jäsenvaltioita ja kaikkia toimielimiä, jotka ovat riidan asianosaisia tai riidassa väliintulijoita tai jotka ovat esittäneet kirjallisia huomautuksia 103 artiklassa tarkoitetussa ennakkoratkaisuasiassa. Tässä alakohdassa tarkoitettua vaatimusta ei voida esittää yhteisöjen ja niiden henkilöstön välisissä riita-asioissa. Yhteisöjen tuomioistuin kokoontuu täysistunnossa, kun asia on saatettu sen ratkaistavaksi perussäännön 16 artiklan neljännessä kohdassa mainittujen määräysten nojalla. Se voi siirtää asian täysistunnon ratkaistavaksi, jos se pitää kyseistä asiaa poikkeuksellisen merkittävänä perussäännön 16 artiklan viidennen kohdan mukaisesti. Se ratkaisukokoonpano, jonka ratkaistavaksi asia on annettu, voi siirtää asian missä tahansa asian käsittelyn vaiheessa yhteisöjen tuomioistuimelle, jotta tämä antaisi asian kyseistä ratkaisukokoonpanoa laajemman ratkaisukokoonpanon ratkaistavaksi. 4 5 Jos ratkaisukokoonpano pitää asian selvittämistä tarpeellisena eikä se itse ryhdy asian selvittämistoimiin, se voi antaa asian selvittämisen tämän työjärjestyksen 9 artiklan 2 kohdassa tarkoitetun jaoston tehtäväksi. Jos asian käsittelyssä siirrytään suulliseen vaiheeseen suorittamatta asian selvittämistoimia, kyseisen ratkaisukokoonpanon puheenjohtaja määrää suullisen käsittelyn aloittamispäivän." [Tämän artiklan teksti esitettynä niin, että muutokset nykyiseen 44 ja 95 artiklaan verrattuna on lihavoitu: 6281/03 19
24 "1 a luku ALUSTAVA KERTOMUS JA ASIOIDEN SIIRTÄMINEN RATKAISUKOKOONPANOIHIN 44 artikla Presidentti määrää päivän, jolloin esittelevän tuomarin on annettava yhteisöjen tuomioistuimen yleiskokoukselle alustava kertomus, tapauksen mukaan, a) kun vastaajan vastaus on jätetty; b) kun asianosaisten vastauksia ei ole jätetty 41 artiklan 2 kohdan mukaisesti asetetussa määräajassa; c) kun asianosainen on ilmoittanut, ettei se anna vastausta; d) kun 62 a artiklassa tarkoitettua nopeutettua menettelyä sovellettaessa presidentti määrää suullisen käsittelyn päivän. 1 2 Alustava kertomus sisältää ehdotuksen mahdollisesti tarvittavista asian selvittämistoimista tai muista asian valmisteluun liittyvistä toimista sekä siitä ratkaisukokoonpanosta, johon asia olisi syytä siirtää. Kertomus sisältää myös esittelevän tuomarin ehdotuksen siitä, voidaanko suullinen pääkäsittely jättää järjestämättä 44 a artiklan mukaisesti, ja siitä, voidaanko asia ratkaista ilman julkisasiamiehen ratkaisuehdotusta perussäännön 20 artiklan viidennen kohdan mukaisesti. Yhteisöjen tuomioistuin päättää julkisasiamiestä kuultuaan, mihin toimenpiteisiin esittelevän tuomarin ehdotusten johdosta ryhdytään. 3 Yhteisöjen tuomioistuin siirtää viiden tai kolmen tuomarin jaostojen ratkaistavaksi kaikki sen käsiteltäviksi saatetut asiat, jollei asian vaikeuden tai merkityksen taikka erityisten syiden vuoksi ole tarpeen, että asia siirretään suuren jaoston ratkaistavaksi. Asiaa ei kuitenkaan voida siirtää viiden tai kolmen tuomarin jaostolle, jos käsiteltävässä asiassa asianosaisena oleva jäsenvaltio tai yhteisöjen toimielin vaatii, että asia on ratkaistava suuressa jaostossa. Ilmaisulla 'käsiteltävässä asiassa asianosaisena' tarkoitetaan tässä kohdassa kaikkia jäsenvaltioita ja kaikkia toimielimiä, jotka ovat riidan asianosaisia tai riidassa väliintulijoita tai jotka ovat esittäneet kirjallisia huomautuksia 103 artiklassa tarkoitetussa ennakkoratkaisuasiassa. Tässä alakohdassa tarkoitettua vaatimusta ei voida esittää yhteisöjen ja niiden henkilöstön välisissä riitaasioissa. 6281/03 20
Ulkoasiainministeriö EDUSKUNTAKIRJELMÄ UM Oikeudellinen osasto OIK-06 Weijola Emilia Perustuslain 97 :n 1 momentin mukainen kirje
Ulkoasiainministeriö EDUSKUNTAKIRJELMÄ UM2005-02200 Oikeudellinen osasto OIK-06 Weijola Emilia 22.08.2005 Perustuslain 97 :n 1 momentin mukainen kirje Eduskunta Suuri valiokunta Viite Asia EHDOTUKSET EUROOPAN